นายกฯปัดแจงย้ายปลัดก.ท่องเที่ยวฯ
นายกฯโยน'ชุมพล'ชี้แจงรายละเอียด เหตุโยกปลัดท่องเที่ยวฯเข้ากรุสำนักนายกฯ ระบุเป็นเหตุผลด้านบริหารงาน
19 ม.ค. 2553

นายกฯโยน'ชุมพล'ชี้แจงรายละเอียด เหตุโยกปลัดท่องเที่ยวฯเข้ากรุสำนักนายกฯ ระบุเป็นเหตุผลด้านบริหารงาน
นายอภิสิทธิ์ เวชชาชีวะ นายกรัฐมนตรี กล่าวว่า คณะรัฐมนตรีมีคำสั่งโยกย้าย น.ส.ศศิธารา พิชัยชาญณรงค์ ปลัดกระทรวงการท่องเที่ยวและกีฬา เป็นเหตุผลทางการบริหาร ซึ่งทางนายชุมพล ศิลปอาชา รมว.การท่องเที่ยวและกีฬา จะเป็นคนชี้แจงรายละเอียด
อย่างไรก็ตาม น.ส.ศศิธาราก็จะมาช่วยงานที่ทำเนียบรัฐบาล โดยนายไตรรงค์ สุวรรณคีรี รองนายกรัฐมนตรี จะเป็นคนที่ทำงานร่วมกับน.ส.ศศิธารา เพราะต้องการที่จะใช้งาน ซึ่งการโยกย้ายครั้งนี้ถือเป็นการโอนขาดมาจากกระทรวงการท่องเที่ยวและกีฬา